CELEX: 62014CN0286
Language: mt
Date: 2014-06-11 00:00:00
Title: Kawża C-286/14: Rikors ippreżentat fil- 11 ta’ Ġunju 2014 – Il-Parlament Ewropew vs Il-Kummissjoni Ewropea

4.8.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 253/21
            
         Rikors ippreżentat fil-11 ta’ Ġunju 2014 – Il-Parlament Ewropew vs Il-Kummissjoni Ewropea
   (Kawża C-286/14)
   2014/C 253/28
   Lingwa tal-kawża: il-Franċiż
   
      Partijiet
   
   
      Rikorrent: Il-Parlament Ewropew (rappreżentanti: L.G. Knudsen, A. Troupiotis u M. Menegatti, aġenti)
   
      Konvenuta: Il-Kummissjoni Ewropea
   
      Talbiet tar-rikorrent
   
   
               —
            
            
               tannulla r-Regolament ta’ Delega tal-Kummissjoni (UE) Nru 275/2014 (1) tas-7 ta’ Jannar 2014, li jemenda l-Anness I tar-Regolament (UE) Nru 1316/2013 tal-Parlament Ewropew u tal-Kunsill li jistabbilixxi l-Faċilità Nikkollegaw l-Ewropa;
            
         
               —
            
            
               tikkundanna lil Il-Kummissjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, il-Parlament jinvoka motiv wieħed ta’ annullament ibbażat fuq il-fatt li l-Kummissjoni eċċediet is-setgħat li ġew mogħtija lilha mill-Artikolu 21(3) tar-Regolament (UE) Nru 1316/2013 (2). Fil-fatt, ir-Regolament ta’ Delega kkontestat jemenda l-Anness I tal-Att Bażiku, billi jżid parti VI ġdida, li tirrigwarda l-prijoritajiet tal-finanzjamenti fis-settur tat-trasport għall-finijiet tal-programmi ta’ xogħol multiannwali u annwali. Skont il-Parlament, il-Kummissjoni għalhekk eċċediet is-setgħat li ġew mogħtija lilha mir-regolament bażiku billi adottat att ta’ delega li “jemenda” l-imsemmi regolament bażiku, minflok illimitat ruħha li “tikkompleta” kif jitlobha tagħmel l-Artikolu 21(3).
   
      (1)  ĠU L 80, p. 1.
   
      (2)  ĠU L 348, p. 129